BSNL recharge offers: BSNL 1188 rs Prepaid Plan details unlimited voice calling and daily data internet net. BSNL का धमाकेदार ऑफर, इस प्लान में मिल रही एक साल की वैलिडिटी
BSNL का धमाकेदार ऑफर, इस प्लान में मिल रही एक साल की वैलिडिटी
बीएसएनएल ने लंबी वैलिडिटी के साथ हाल ही में कुछ नए प्लान लॉन्च किए हैं.
Published: 25 Nov 2019, 11:56 AM IST
भारत संचार निगम लिमिटेड (BSNL) ने अपने 1,188 रुपये वाले प्रीपेज रिचार्ज प्लान की वैलिडिटी बढ़ा दी है. इस प्रीपेड रिचार्ज की वैलिडिटी को 20 दिनों तक के लिए बढ़ाया गया है. कुछ सप्ताह पहले BSNL ने 1,188 रुपये वाले रिचार्ज प्लान की वैधता को 21 जनवरी 2020 तक के लिए बढ़ाने की घोषणा की थी. 1,188 रुपये वाले मरुथम प्रीपेड रिचार्ज प्लान को बीएसएनएल ने जुलाई महीने में 23 अक्टूबर तक प्रमोशनल ऑफर के तौर पर लॉन्च किया था.
फिलहाल यह प्लान केवल चेन्नई और तमिलनाडु सर्किल तक ही सीमित है. यह प्लान आंध्र प्रदेश और तेलंगाना सर्किल में मौजूद 1,149 रुपये के प्रीपेड प्लान की तरह ही है. बीएसएनएल ने 1,188 रुपये वाले मरुथम प्लान को 345 दिनों की वैलिडिटी के साथ लॉन्च किया था. हालांकि बाद में कंपनी ने 20 दिनों की वैधता को बढ़ाते हुए इसकी वैलिडिटी 365 दिन कर दी है.
BSNL के प्लान की खास बातें
BSNL ने इस बदलाव को अपनी तमिलनाडु वेबसाइट पर अपलोड किया है. खास बात यह है कि यह 16 जनवरी, 2020 तक लागू होगा.
इस प्लान में ग्राहकों को होम और नेशनल रोमिंग में किसी नेटवर्क पर कॉलिंग के अलावा हर दिन 250 मिनट मिल रहे हैं. इसके अलावा वैलिडिटी के दौरान 5 जीबी डेटा और 1200 मैसेज भी फ्री मिल रहे हैं.
BSNL का नया रिचार्ज प्लान
बीएसएनएल ने लंबी वैलिडिटी के साथ हाल ही में कुछ नए प्लान लॉन्च किए हैं. जिसमें 998 रुपये का प्लान शामिल है. इसमें ग्राहकों को 7 महीने की वैलिडिटी दी जा रही है. यह प्लान देशभर में लागू किया गया है. इस प्लान में 210 दिन की वैलिडिटी के साथ ही 420 जीबी डेटा मिल रहा है. इस प्लान में अनलिमिटेड कॉलिंग और मैसेज की सुविधा नहीं मिल रही है.
बैंकों के कस्टमर केयर नंबर और वेबसाइट की लिस्ट यहां देखें